CELEX: 62013TN0172
Language: mt
Date: 2013-03-21 00:00:00
Title: Kawża T-172/13: Rikors ippreżentat fil- 21 ta’ Marzu 2013 — Novomatic vs UASI- Simba Toys (AFRICAN SIMBA)

18.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/25
            
         Rikors ippreżentat fil-21 ta’ Marzu 2013 — Novomatic vs UASI- Simba Toys (AFRICAN SIMBA)
   (Kawża T-172/13)
   2013/C 141/45
   Lingwa tar-rikors: il-Ġermaniż
   
      Partijiet
   
   
      Rikorrenti: Novomatic AG (Gumpoldskirchen, l-Awstrija) (rapprezentant: W. Mosing, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Simba Toys GmbH & Co. KG (Fürth-Stadeln, il-Ġermanja)
   
      Talbiet
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-15 ta’ Jannar 2013 fil-Każ 157/2012-4 u tiċħad l-oppożizzjoni fl-intier tagħha minħabba nuqqas ta’ xebh bejn il-prodotti u/jew is-sinjali u tippermetti l-applikazzjoni għar-reġistrazzjoni tat-trade mark Komunitarja AFRICAN SIMBA, CTM 7534175;
            
         
               —
            
            
               tikkundanna lill-UASI u — fil-każ ta’ intervent bil-miktub — il-parti li topponi għall-ispejjeż rispettivi tagħhom kif ukoll għall-ħlas tal-ispejjeż sostnuti mir-rikorrenti fil-proċedimenti quddiem il-Bord tal-Appell tal-UASI u f’din il-kawża.
            
         
      Motivi u argumenti prinċipali
   
   
      Applikanti għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “AFRICAN SIMBA” għal prodotti u servizzi fil-klassijiet 9, 28 u 41 — Applikazzjoni għal trade mark Komunitarja Nru 7 534 175
   
      Proprjetarju tat-trade mark jew tas-sinjal invokat insostenn tal-oppożizzjoni: Simba Toys GmbH & Co. KG
   
      Trade mark jew sinjal invokat: it-trade mark figurattiva nazzjonali, li tinkludi l-element verbali “Simba”, kif ukoll ir-reġistrazzjoni internazzjonali tat-trade mark verbali “SIMBA”, għal prodotti fil-klassi 28
   
      Deċiżjoni tad-Diviżjoni tal-Oppożizzjoni: oppożizzjoni milqugħa parzjalment
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 42(2) flimkien mal-Artikolu 42(3) tar-Regolament Nru 207/2009, flimkien mar-Regola 22(2) tar-Regolament Nru 2868/95 u l-Artikolu 8(1)(b) tar-Regolament Nru 207/2009